rejauldu/bengali-wikipedia huggingface dataset:
ইএ স্পোর্টস এফসি মোবাইল (পূর্বে যা ফিফা মোবাইল নামে পরিচিত) হলো ইএ মোবাইল এবং ইএ কানাডা দ্বারা বিকাশিত একটি ফুটবল সিমুলেশন ভিডিও গেম এবং গ্লোবাল সংস্করণের জন্য ইএ স্পোর্টস দ্বারা প্রকাশিত। এই গেমটির চীনা সংস্করণের প্রকাশক টেনসেন্ট গেমস এবং জাপানি এবং কোরিয়ান সংস্করণের প্রকাশক হচ্ছে নেক্সন। এটি আইওএস এবং অ্যান্ড্রয়েডের জন্য ফিফা আলটিমেট টিম মোবাইল গেমের প্রতিস্থাপক হিসেবে ২০১৬ সালের ১১ই অক্টোবর তারিখে প্রকাশিত হয়েছিল। মাইক্রোসফট উইন্ডোজও ২০১৭ পর্যন্ত এর অন্তর্ভুক্ত ছিল। এটি গেমসকম ২০১৬ চলাকালীন ২০১৬ সালের ১৬ই আগস্ট তারিখে ঘোষণা করা হয়েছিল।   খেলা  ট্রান্সফার মার্কেটে খেলোয়াড় কেনা অথবা ইভেন্ট শেষ করার পরে প্রদান করা খেলোয়াড়দের (যেখানে বর্তমান অথবা অতীত খেলোয়াড়গণ অন্তর্ভুক্ত) ব্যবহার করে একটি নিজস্ব দল তৈরি করা যায়। ব্যক্তিগত দলটি পিভিপি ম্যাচ এবং টুর্নামেন্ট মোড (যেখানে ব্যবহারকারী টুর্নামেন্টে প্রতিযোগিতা করা একটি আসল দল বেছে নেয়) ব্যতীত বেশিরভাগ ইভেন্টের ম্যাচের জন্য ব্যবহৃত হয়।   ডিভিশন রাইভালস  গেমটিতে একটি "ভিএস অ্যাটাক" মোড রয়েছে, যেখানে খেলোয়াড়রা বেশিরভাগ ম্যাচের আক্রমণাত্মক পর্যায়ে খেলেন। ভিএস অ্যাটাক মোডে একটি অ্যাসিঙ্ক্রোনাস টার্ন-ভিত্তিক মাল্টিপ্লেয়ার রয়েছে। ভিএস অ্যাটাক ছাড়াও অন্যান্য ডিভিশন রাইভালসে মাল্টিপ্লেয়ার মোড রয়েছে; হেড টু হেড, যা একটি নিয়মিত পিভিপি ম্যাচ; এবং ম্যানেজার মোড, যেখানে খেলোয়াড়দের ক্রিয়াকলাপের পরিবর্তে দলের কৌশলগুলো নিয়ন্ত্রণ করা হয়।   লাইভ ইভেন্টস  গেমটিতে সাম্প্রতিক বাস্তব বিশ্বের ইভেন্টগুলোতে বৈশিষ্ট্যযুক্ত লাইভ ইভেন্টসের পাশাপাশি শুটিং, পাসিং, ড্রিবলিং এবং গোলকিপিংয়ের মতো দক্ষতার উপর ভিত্তি করে মিনি গেমও রয়েছে। এছাড়াও এতে উয়েফা চ্যাম্পিয়নস লিগ (ফিফা মোবাইল ১৯-এর পর থেকে), কনমেবল লিবের্তাদোরেস (এফসি মোবাইল ২৪ থেকে), ফিফা বিশ্বকাপ (শুধুমাত্র ফিফা মোবাইল ১৮ এবং ফিফা মোবাইল ২৩-এ অন্তর্ভুক্ত ছিল) এবং সারা বিশ্ব জুড়ে বিভিন্ন লিগের উপর ভিত্তি করে অনুষ্ঠিত ইভেন্ট অন্তর্ভুক্ত রয়েছে।   টুর্নামেন্ট মোড  ফিফা মোবাইল ২৩ থেকে শুরু করে, গেমটিতে ২০২২ ফিফা বিশ্বকাপ এবং উয়েফা চ্যাম্পিয়নস লিগের মতো বেশ কয়েকটি বাস্তব জীবনের ফুটবল প্রতিযোগিতার উপর ভিত্তি করে টুর্নামেন্ট মোড সাজানো হয়েছে।   তথ্যসূত্র   বিষয়শ্রেণী:২০১৬-এর ভিডিও গেম বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:ফুটবল ভিডিও গেম বিষয়শ্রেণী:ফিফা (ভিডিও গেম ধারাবাহিক) বিষয়শ্রেণী:আইওএস গেম
কেরি কোলবি হলেন এলিস আলেসান্দ্রা অ্যান্ডারসনের মঞ্চ নাম (জন্ম ৩০ জুলাই, ১৯৯৬), একজন মার্কিন ড্র্যাগ পারফর্মার যিনি রুপল'স ড্র্যাগ রেসের ১৪তম মৌসুম প্রতিযোগিতা করার জন্য সর্বাধিক পরিচিত, যেখানে তিনি সামগ্রিকভাবে নবম স্থান অধিকার করেছিলেন এবং রুপালের ড্র্যাগ রেস অল স্টারসের ১০ম মৌসুমে অংশগ্রহণ করেছিলেন।  কেরি কোলবি ক্যালিফোর্নিয়ার লস অ্যাঞ্জেলেসে ভিত্তিক।    জীবনের প্রথমার্ধ  অ্যান্ডারসন টেক্সাসের ডালাসে  পামেলা নামে এক মহিলার ঘরে জন্মগ্রহণ করেন।  তিনি পেন্টেকস্টাল পরিবারে বেড়ে ওঠেন।  তিনি বলেছিলেন যে তিনি কখনও এই বিশ্বাসগুলির সাথে খাপ খাইয়ে নেননি এবং রুপলের ড্র্যাগ রেসের ৫ম মৌসুম দেখার পর, তিনি ড্র্যাগ সম্পর্কে জানতে পেরেছিলেন। তিনি ১৫ বছর বয়সে বাড়ি ছেড়ে চলে যান এবং তিনি বলেছেন যে তার পরিবার তার জন্য যে বিষাক্ত পরিবেশ তৈরি করেছিল তা ছেড়ে যাওয়ার কারণ। তিনি বেশিরভাগ সময় ডালাসের ওক লন পাড়ায়, যা শহরের সমকামী জনগোষ্ঠী,  সোফায় বসে থাকতেন এবং বাড়ি ছেড়ে যাওয়ার পরে তার যত্ন নেওয়ার জন্য বন্ধুদের খুঁজে পেতেন। তিনি বলেছেন যে তার যত্ন নেওয়া অনেক লোক অনেক বয়স্ক ছিল এবং এর ফলে নির্যাতনের পরিস্থিতি তৈরি হয়েছিল।    ব্যক্তিগত জীবন  কেরি কোলবি একজন ট্রান্স নারী। ড্র্যাগ রেসের প্রতিযোগী এবং ট্রান্স নারী কর্নব্রেড জেটে কেরি কোলবিকে তার নিজের পরিবর্তনে সাহায্য করার জন্য কৃতিত্ব দেন।  তিনি রুপল'স ড্র্যাগ রেসের ১৪তম মৌসুমের আনটাকডের একটি পর্বে জেসমিন কেনেডিকে একজন ট্রান্স নারী হিসেবে বেরিয়ে আসতে অনুপ্রাণিত করতেও সাহায্য করেছেন। বস্কো কেরি কোলবিকে তার পরিবর্তনে "স্পষ্টতার" উৎস হিসেবে উল্লেখ করেছেন, যা তিনি ১৪তম মৌসুমের চিত্রগ্রহণের পরে ঘোষণা করেছিলেন।    তথ্যসূত্র   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:টেক্সাসের এলজিবিটিকিউ ব্যক্তি বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি বিষয়শ্রেণী:ট্রান্সজেন্ডার ড্র্যাগ পারফর্মার বিষয়শ্রেণী:ট্রান্সজেন্ডার নারী বিনোদন শিল্পী বিষয়শ্রেণী:রুপল'স ড্র্যাগ রেসের প্রতিযোগী বিষয়শ্রেণী:লস অ্যাঞ্জেলেসের ড্র্যাগ পারফর্মার বিষয়শ্রেণী:ডালাসের ড্র্যাগ পারফর্মার বিষয়শ্রেণী:মার্কিন ট্রান্সজেন্ডার নারী বিষয়শ্রেণী:মার্কিন ড্র্যাগ কুইন বিষয়শ্রেণী:আফ্রিকান-মার্কিন ড্র্যাগ কুইন
থাম্ব|উচ্চ-কর্মদক্ষতা কম্পিউটিং সেন্টার উচ্চ-কর্মদক্ষতা কম্পিউটিং () বলতে সুপারকম্পিউটার এবং কম্পিউটার গুচ্ছ ব্যবহার করে উচ্চতর কম্পিউটিং সমস্যা সমাধান করাকে বোঝায়। বর্তমানে যেসমস্ত কম্পিউটার ব্যবস্থার কর্মদক্ষতা টেরাফ্লপ্‌স এককে অর্থাৎ সেকেন্ডে ১০১২ টি ভাসমান বিন্দু অপারেশনের ক্ষমতার এককে গণনা করা হয়, সেইগুলিকে উচ্চ-কর্মদক্ষতাবিশিষ্ট কম্পিউটার গণ্য করা হয়।  উচ্চ-কর্মদক্ষতা কম্পিউটিঙের ধারণা মূলত বৈজ্ঞানিক গবেষণার সাথে সম্পর্কিত। এ সংক্রান্ত আরও একটি পরিভাষা "উচ্চ-কর্মদক্ষতা কারগরি কম্পিউটিং"-এর (High-performance technical computing বা HPTC) মাধ্যমে সাধারণত প্রকৌশলবিদ্যায় ব্যবহৃত গুচ্ছ-ভিত্তিক কম্পিউটিঙের ব্যবহারকে বোঝানো হয়। সম্প্রতি ডাটা ওয়্যারহাউস বা তথ্যগুদাম, লাইন-অভ-বিজনেস অ্যাপ্লিকেশন, এবং ট্রানজ্যাকশন প্রক্রিয়াকরণ, ইত্যাদি ব্যবসায়িক ক্ষেত্রে উচ্চ-কর্মদক্ষতা কম্পিউটিং প্রয়োগ করা হচ্ছে।  উচ্চ-কর্মদক্ষতা কম্পিউটিং কথাটি সুপারকম্পিউটিং পরিভাষাটির পরে উদ্ভাবন করা হয়েছে। কখনো কখনো দুটো একই অর্থে প্রয়োগ করা হয়। তবে অন্যান্য ক্ষেত্রে সুপারকম্পিউটিং বলতে উচ্চ-কর্মদক্ষতা কম্পিউটিং-এর একটি শক্তিশালী উপসেটকে বোঝানো হয়।   বহিঃসংযোগ   শীর্ষ ৫০০ সুপারকম্পিউটার  HPCwire.com Leading Source for Global News and Information Covering the Ecosystem of High Productivity Computing  OpenSolarisHPC OpenSolaris in High Performance Computing  High Performance Computing (HPC) NVIDIA Tesla Technology  LinuxHPC.org Linux High Performance Computing and Clustering Portal  WinHPC.org  Windows High Performance Computing and Clustering Portal  Cluster Builder  Rocks Clusters Open-Source High Performance Linux Clusters  Infiscale Cluster Portal. Free GPL HPC Solutions  Dell High Performance Computing Center  Sun Grid Engine open source batch-queuing system, supported by Sun Microsystems  Sun HPC Community Portal Information sharing and collaboration on HPC related topics  A manufacturer of MIPS-based clusters  TORQUE Resource Manager  Project Kusu GPLv2.0 HPC Cluster Toolkit  Degree Project about best alternatives to implement HPC Cluster  SuperComputingOnline.com Homepage for the World′s High-Performance Computing, Networking & Storage Professionals  HPCCommunity.org HPC Community Discussion for various High Performance Computing related Projects  বিষয়শ্রেণী:প্যারালাল কম্পিউটিং
গবেষণা প্রতিষ্ঠান () বা গবেষণা কেন্দ্র বা গবেষণা সংস্থা হলো গবেষণা করার জন্য প্রতিষ্ঠিত প্রতিষ্ঠান। গবেষণা প্রতিষ্ঠান মৌলিক গবেষণার ওপর বিশেষজ্ঞ হতে পারে, অথবা এটি ফলিত গবেষণা নিয়ে কাজ করতে পারে। যদিও শব্দটি দ্বারা প্রায়শই প্রাকৃতিক বিজ্ঞান গবেষণাকে বোঝায়, কিন্তু সামাজিক বিজ্ঞান সম্পর্কিত অনেক গবেষণার জন্যও অনক প্রতিষ্ঠান রয়েছে, বিশেষ করে সমাজতাত্ত্বিক এবং ঐতিহাসিক গবেষণার উদ্দেশ্যে।  প্রসিদ্ধ গবেষণা প্রতিষ্ঠান মধ্যযুগের শুরুতে ইসলামীবিশ্বে বেশকিছু জ্যোতির্বিদ্যা পর্যবেক্ষণ কেন্দ্র নির্মিত হয়েছিল। এর মধ্যে প্রথমটি ছিল নবম শতাব্দীরতে আব্বাসীয় খলিফা আল-মামুনের সময়ে নির্মিত বাগদাদ মানমন্দির, যদিও সবচেয়ে বিখ্যাত ছিল ১৩দশ শতাব্দীর মারাগেহ মানমন্দির এবং ১৫দশ শতকের উলুগ বেগ মানমন্দির।E. S. Kennedy (1962), Reviewed Work: "The Observatory in Islam and Its Place in the General History of the Observatory by Aydin Sayili", Isis 53 (2): 237–239.  "দ্য উইজার্ড অফ মেনলো পার্ক" নামে পরিচিত টমাস এডিসন ছিলেন ১৮০০-এর দশকের শেষের দিকে উদ্ভাবন প্রক্রিয়ায় গণ-উৎপাদন এবং বৃহৎ পরিসরে দলীয়কাজের নীতিগুলি প্রয়োগকারী প্রথম উদ্ভাবকদের একজন, ফলে তাকে প্রায়শই প্রথম শিল্প গবেষণার গবেষণাগার তৈরির কৃতিত্ব দেওয়া হয়।  গুরুত্বপূর্ণ গবেষণা প্রতিষ্ঠানসমূহ  আন্তর্জাতিক তাত্ত্বিক পদার্থবিজ্ঞান কেন্দ্র  বেল ল্যাবরেটরিজ  বসু বিজ্ঞান মন্দির  ইন্ডিয়ান অ্যাসোসিয়েশন ফর দ্য কালটিভেশন অব সায়েন্স  ভারতীয় চিকিৎসা গবেষণা পর্ষদ  এসআরআই ইন্টারন্যাশনাল  টাটা মৌলিক গবেষণা প্রতিষ্ঠান  আন্তর্জাতিক উদরাময় গবেষণা কেন্দ্র, বাংলাদেশ  আরও দেখুন   চিন্তাকেন্দ্র  পাদটীকা  বিষয়শ্রেণী:ইনস্টিটিউট   বিষয়শ্রেণী:আরব উদ্ভাবন
থাম্ব|প্রতি বছর বিশ্বব্যাপী মানব জনসংখ্যার মোট বৃদ্ধি জনসংখ্যা বৃদ্ধি হল একটি অঞ্চল বা বিক্ষিপ্ত গোষ্ঠীতে মানুষের সংখ্যা বৃদ্ধি পাওয়া। বিশ্বব্যাপী বার্ষিক মানব জনসংখ্যা বৃদ্ধির পরিমাণ প্রায় ৮৩ মিলিয়ন (প্রতি বছরে ১.১%)। বিশ্ব জনসংখ্যা ১৮০০ সালে ১ বিলিয়ন ছিল,যা ২০২০ সালে ৭.৯ বিলিয়নে পৌছায়। জাতিসংঘের অনুমান, জনসংখ্যা বৃদ্ধির এ হার থাকবে। অনুমান অনুযায়ী ২০৩০ সালের মাঝামাঝি সময়ে মোট জনসংখ্যা ৮.৬ বিলিয়ন, ২০৫০ সালের মাঝামাঝি ৯.৮ বিলিয়ন এবং ২১০০ সালের মধ্যে ১১.২ বিলিয়ন হতে পারে।  ১৩৫০ সালের দিকে ব্ল্যাক ডেথের শেষ থেকে বিশ্বে মানব সংখ্যা বৃদ্ধি পাচ্ছে। প্রযুক্তি এবং চিকিৎসা ব্যবস্থার উন্নতির ফলে মৃত্যুহার হ্রাস পেয়েছে এবং জনসংখ্যা বৃদ্ধি পেয়েছে। কিছু ভৌগোলিক অঞ্চলে, এটি জনসংখ্যাগত রূপান্তর নামক প্রক্রিয়ার মাধ্যমে জনসংখ্যা বৃদ্ধির হার কমে গেছে। এগুলোর বেশিরভাগ হচ্ছে উন্নত জীবনযাত্রার মানসম্পন্ন দেশ। বিপরীতে,অনুন্নত বেশিরভাগ দেশেই এখন জনসংখ্যা দ্রুত বৃদ্ধি পাচ্ছে। বিশ্বব্যাপী, বার্ষিক জনসংখ্যা বৃদ্ধির সর্বোচ্চ হার ছিল ১৯৬৩ সালে (প্রতি বছর ২.২% এর বেশি)। তবে এরপর থেকে বৈশ্বিক জনসংখ্যা বৃদ্ধির হার হ্রাস পেয়েছে। বিশ্বব্যাপী মানব জনসংখ্যা ২ শতকের মাঝামাঝি সময়ে শীর্ষে পৌঁছাবে এবং ২১০০ সালের আবার মধ্যে হ্রাস পাবে বলে ধারণা করা হচ্ছে।  বর্ধিত ব্যবহারের পাশাপাশি মানব উন্নয়নের জন্য প্রাকৃতিক সম্পদের অত্যধিক ব্যবহারের কারণে জনসংখ্যা বৃদ্ধি পরিবেশগত উদ্বেগের কারণ, যেমন জীববৈচিত্র্যের ক্ষতি এবং জলবায়ু পরিবর্তন ইত্যাদি।United Nations Environment Programme (2021). Making Peace with Nature: A scientific blueprint to tackle the climate, biodiversity and pollution emergencies. Nairobi. https://www.unep.org/resources/making-peace-nature মানব জনসংখ্যা বৃদ্ধির প্রভাব প্রশমিত করার ও মানুষের জীবনযাত্রার মান উন্নত করার উদ্দেশ্যে আন্তর্জাতিক নীতি টেকসই উন্নয়ন লক্ষ্যমাত্রায় একটি লক্ষ্যমাত্রা ধরা হয়েছে।  +জনসংখ্যা+অতিবাহিত বছরবছরজনসংখ্যা (বিলিয়ন) -১৮০০১১২৭১৯২৭২৩৩১৯৬০৩১৪১৯৭৪৪১৩১৯৮৭৫১২১৯৯৯৬১২২০১১৭১১২০২২৮১৪২০৩৭ *৯১৮২০৫৫ *১০৩৩২০৮৮ *১১*বিশ্ব জনসংখ্যা সম্ভাবনা ২০১৭ (জাতিসংঘের জনসংখ্যা বিভাগ)   তথ্যসূত্র   বিষয়শ্রেণী:জনসংখ্যা বিষয়শ্রেণী:জনসংখ্যাতত্ত্ব বিষয়শ্রেণী:পরিবেশগত বিতর্কিত বিষয় বিষয়শ্রেণী:অতিরিক্ত জনসংখ্যা
বসুন্ধরা দ্বারা নির্দেশিত হতে পারে:  বসুন্ধরা, ২০১০ সালের অসমীয়া চলচ্চিত্র,  বসুন্ধরা (চলচ্চিত্র), ১৯৭৭ সালের বাংলাদেশি চলচ্চিত্র,  বসুন্ধরা আদ্-দ্বীন মেডিক্যাল কলেজ হাসপাতাল, ঢাকার কেরানীগঞ্জের হাসনাবাদে অবস্থিত মেডিক্যাল কলেজ ও হাসপাতাল,  বসুন্ধরা আবাসিক এলাকা, বাংলাদেশের বেসরকারি আবাসিক এলাকা,  বসুন্ধরা কিংস, বাংলাদেশি ফুটবল ক্লাব,  বসুন্ধরা গ্রুপ, বাংলাদেশি প্রতিষ্ঠান,  বসুন্ধরা রাজে, ভারতের রাজনীতিবিদ ও রাজস্থানের মুখ্যমন্ত্রী,  বসুন্ধরা সিটি, দক্ষিণ এশিয়ার বৃহত্তম শপিং মল।
মায়মনা (ফার্সি/উজবেক/পশতু: میمنه) তুর্কমেনিস্তান সীমান্তের কাছাকাছি উত্তর পশ্চিম আফগানিস্তানের ফারিয়ব প্রদেশের রাজধানী শহর। দেশের রাজধানী কাবুলের উত্তর-পশ্চিমে অবস্থিত এটি প্রায়  এবং ময়মন নদীতে অবস্থিত যেটি মুরঘাব নদীর উপকূলে অবস্থিত। ২০১৫ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১৪৯,০৪০ জন এর মত, এবং এর সাথে উত্তর পশ্চিম আফগানিস্তানের বৃহত্তম শহরগুলির মধ্যে একটি হিসেবে মর্যাদা লাভ করে।  পরিবহন ব্যবস্থা মায়মনা মূলত মায়মনা বিমানবন্দর থেকে সেবা প্রদান করা হয়ে থাকে, যেটি ২০১৪ সালে মে মা থেকে হেরাত থেকে সরাসরি ফ্লাইট ব্যবস্থা চালু করা হয়েছিল।2014 East Horizon Airlines Timetable, http://flyeasthorizon.com/flight-schedule/    তথ্যসূত্র   বহিঃসংযোগ   Dupree, Nancy Hatch (1977): An Historical Guide to Afghanistan. 2nd Edition. Revised and Enlarged.  Afghan Tourist Organization. (First edition: 1970.)  বিষয়শ্রেণী:ফারিয়ব প্রদেশের জেলা বিষয়শ্রেণী:আফগানিস্তানের শহর
জাতীয় নারী ভোটাধিকার সমিতি (এনডব্লিউএসএ ) মার্কিন যুক্তরাষ্ট্রে মহিলাদের ভোটাধিকারের জন্য কাজ করার জন্য ১৮৬৯ সালের ১৫ মে গঠিত হয়েছিল। এর প্রধান নেতারা ছিলেন সুসান বি. অ্যান্টনি ও এলিজাবেথ ক্যাডি স্ট্যানটন। মার্কিন সংবিধানের প্রস্তাবিত পঞ্চদশ সংশোধনীতে নারী অধিকার আন্দোলন বিভক্ত হওয়ার পর এটি তৈরি করা হয়েছিল, যা কার্যকরভাবে কালো পুরুষদের ভোটাধিকারকে প্রসারিত করবে। আন্দোলনের একটি শাখা সংশোধনীকে সমর্থন করেছিল এবং অন্যটি যে শাখাটি এনডব্লিউএসএ গঠন করেছিল, তারা এর বিরোধিতা করেছিল, জোর দিয়েছিল যে একই সময়ে সমস্ত নারী এবং সমস্ত আফ্রিকান আমেরিকানদের ভোটাধিকার প্রসারিত করা উচিত।  এনডব্লিউএসএ প্রাথমিকভাবে ফেডারেল পর্যায়ে নারীদের ভোটের অধিকারের প্রচারে কাজ করেছিল। ১৮৭০-এর দশকের গোড়ার দিকে এটি মহিলাদের ভোট দেওয়ার চেষ্টা করতে ও বাধা দিলে মামলা দায়ের করতে উৎসাহিত করেছিল এবং যুক্তি দিয়েছিল যে সংবিধান সমস্ত নাগরিকের জন্য সমান সুরক্ষার নিশ্চয়তার মাধ্যমে নারীদেরকে অন্তর্নিহিতভাবে ভোটাধিকার দিয়েছে। অনেক নারী ভোট দেওয়ার চেষ্টা করেছিলেন, বিশেষত সুসান বি. অ্যান্টনি, যিনি গ্রেফতার হন ও ব্যাপকভাবে প্রচারিত বিচারে দোষী সাব্যস্ত হন। সুপ্রিম কোর্টের রায়ের পর যে সংবিধানে নারীদের ভোটাধিকার দেওয়া হয়নি, এনডব্লিউএসএ স্পষ্টভাবে সেই সংশোধনীর জন্য কাজ করেছিল। পটভূমি   ১৮০০-এর দশকের মাঝামাঝি সময়ে মার্কিন যুক্তরাষ্ট্রে মহিলাদের ভোটাধিকার একটি উল্লেখযোগ্য সমস্যা হিসাবে আবির্ভূত হয়েছিল। একটি গুরুত্বপূর্ণ ঘটনা ছিল প্রথম নারী অধিকার কনভেনশন, ১৮৪৮ সালে সেনেকা ফলস কনভেনশন, যা এলিজাবেথ ক্যাডি স্ট্যান্টন দ্বারা শুরু হয়েছিল।Women's Rights National Historical Park, National Park Service, "Elizabeth Cady Stanton"   তথ্যসূত্র   বিষয়শ্রেণী:নারীবাদের প্রথম তরঙ্গ
ঋতুপর্ণা দাস (জন্ম ২ অক্টোবর ১৯৯৬) একজন ভারতীয় মহিলা ব্যাডমিন্টন খেলোয়াড়।   সাফল্য   বিডব্লিউএফ আন্তর্জাতিক চ্যালেঞ্জ/সিরিজ (৩টি শিরোপা, ৩বার রানার্স-আপ)  মহিলাদের একক  বছর প্রতিযোগিতা প্রতিপক্ষ  স্কোর  ফলাফল  ২০১৬ পোলিশ আন্তর্জাতিক  রশিকা রাজে   বিজয়ী ২০১৬ ভারতীয় আন্তর্জাতিক সিরিজ   রুথভিকা শিবাণী   বিজয়ী ২০১৮ বেলজীয় আন্তর্জাতিক  লিন ইং-চুন    ২০১৮ পোলিশ আন্তর্জাতিক   ব্রুশালী গুম্মাডি   বিজয়ী ২০১৯ দুবাই আন্তর্জাতিক  মাকো উরুশিজাকি   রানার্স-আপ ২০১৯ ইতালীয় আন্তর্জাতিক  ক্যারোলিনা মারিন   রানার্স-আপ   বিডব্লিউএফ আন্তর্জাতিক চ্যালেঞ্জ প্রতিযোগিতা   বিডব্লিউএফ আন্তর্জাতিক সিরিজ প্রতিযোগিতা   বিডব্লিউএফ ভবিষ্যৎ সিরিজ প্রতিযোগিতা   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:ভারতীয় নারী ব্যাডমিন্টন খেলোয়াড় বিষয়শ্রেণী:পশ্চিমবঙ্গের নারী ক্রীড়াবিদ বিষয়শ্রেণী:পূর্ব মেদিনীপুর জেলার ব্যক্তি
কথা রত্নাকর হল ড° ধ্রুবজ্যোতি বরা দ্বারা রচিত একটি উপন্যাস। স্বাধীনতার উত্তর কালে, অসমের পিছিয়েপড়া সমাজের একটি অনুন্নত সম্প্রদায়ের জীবনকে কেন্দ্র করে সমাজবাদী রাজনৈতিক আন্দোলন এবং মহাপুরুষীয়া ধর্মের প্রভাবে হওয়া পরিবর্তন বর্ণিত হয়েছে এই উপন্যাসটিতে।প্রথম পাতার চতুর্থ পৃষ্ঠা,কথা রত্নাকর দৈনিক জনসাধারণ কাগজ পর্যায়ক্রমে প্রকাশিত এই উপন্যাসটির প্রথম প্রকাশ হয় ২০০৭ সালে। কথা রত্নাকর ২০০৯ সালের সাহিত্য অকাডেমি পুরস্কার লাভ করে।  কাহিনীর সারাংশ  কথা রত্নাকর বিস্তৃত পটভূমিতে রচিত একটি উপন্যাস। অতিকথা রূপকথায় পরিপূর্ণ আসামের গ্রাম্য জীবনের সুখ দুঃখ, হিংসা অসূয়া প্রেম ভালবাসায় নিহিত হয়ে থাকা মানবীয় প্রবৃত্তি এবং আসামের বর্ণিল নৈসর্গ উজ্জীবিত হয়ে উঠেছে কাহিনীকারের লেখনিতে। বইটির কাহিনীটি তিনটি খণ্ডে রচিত।  সমালোচনা  কথা রত্নাকর এক সফল উপন্যাস হিসাবে পরিগণিত হয়েছে। সাহিত্য অকাডেমি পুরস্কার লাভ করার আগেই গ্রন্থটি তিনবার পুনর্মুদ্রণ করতে হয়েছিল।প্রথম পাতার চতুর্থ পৃষ্ঠা, কথা রত্নাকর বিশিষ্ট সাহিত্যিক নলিনীধর ভট্টাচার্য লিখেছেন "ঔপনিবেশিক কালপর্বের, উজনি আসামের একটি পিছিয়েপড়া কৈবর্ত সমাজের জীবন, পরিবেশ, সুখ-দুঃখ, হাঁসি-কান্না, লোভ, ক্ষোভ, বিদ্রোহ, শিক্ষাহীনতা, জাতিভেদের ঘৃণার আবর্তে দুঃখবরণ, অন্তবের্দনা এবং স্বপ্নের কলাত্মক উপস্থাপন উপন্যাসটির মূল কথা।"প্রথম পাতার চতুর্থ পৃষ্ঠা, কথা রত্নাকর  সাহিত্য ডট অর্গে ধ্রুবজ্যোতি শর্মা কথা রত্নাকরের গ্রন্থ আলোচনাতে লিখেছেন " একটি সমাজের ছোট-বড় সকল দিক জুড়ে ছোট-বড় কাহিনীগুলিকে কাহিনীর রূপ দিয়ে ‘কথা রত্নাকর’ যেন এক আধুনিক আখ্যান। গ্রাম্য জীবনে পরিপূর্ণ সুখ-দুঃখ, হিংসা-অসূয়ার বর্ণনায় সম্পূর্ণরূপে সফল ঔপন্যাসিক। প্রেম-ভালবাসা, সহায়তা-সহানুভূতির এক বহুল মিলনভূমি ‘কথা-রত্নাকর’ । মানবীয় প্রবৃত্তিও সুচারুভাবে পরিষ্ফুট হয়েছে উপন্যাসটিতে। শিক্ষাহীন, জাতিভেদ, সাম্প্রদায়িকতা জর্জর পিছিয়েপড়া একটি সমাজের এক সুন্দর বিশ্লেষণ। ক্ষুধা এবং অর্থনৈতিক দৈন্যতা কীভাবে মানুষের প্রবৃত্তিতে হিংসার প্রলেপ ফেলতে পারে তা উপন্যাসটিতে সুন্দরভাবে অঙ্কন করা হয়েছে।"   পুরস্কার এবং সম্মান   "কথা রত্নাকর" ২০০৯ সালের সাহিত্য অকাডেমি পুরস্কার লাভ করে।   তথ্যসূত্র   বিষয়শ্রেণী:অসমীয়া উপন্যাস বিষয়শ্রেণী:সাহিত্য অকাডেমি পুরস্কার প্রাপ্ত অসমীয়া গ্রন্থ
তুরগুটালপ তুরস্কের মনিসা প্রদেশের সোমা জেলার একটি শহর। এটি  স্থানাঙ্কে অবস্থিত। তুর্কি হাইওয়ে ডি২৪০ এর দক্ষিণে এবং সোমার পশ্চিমে এই শহর অবস্থিত। মানিসা থেকে এই শহরের দূরত্ব ৯৭ কিলোমিটার বা ৬০ মাইল। ২০১১ সালের হিসাব অনুযায়ী এই শহরের জনসংখ্যা হলো ৯৮৩৮।  রুশ-তুর্কি যুদ্ধের (১৮৭৭-১৮৭৮) সময় ১৮৭৭ সালে বর্তমান বুলগেরিয়া থেকে এসে মুসলিমরা প্রতিষ্ঠা করেছিলেন তুরগুটাল্প শহরটি। তৎকালীন সুলতানের পরামর্শে এই এলাকাটির নাম দেওয়া হয়েছিল তুরগুটপাল(তুরগুত আল্প ছিলেন উসমানীয় সাম্রাজ্যের প্রথম দিককার গাজীদের মধ্যে অন্যতম)। ১৯৮৬ সালে এটি  একটি শহর হিসাবে ঘোষণা করা হয়। এই শহরের প্রধান অর্থনৈতিক খাত হলো কৃষি। প্রধান ফসল হলো তামাক, তুলা, জলপাই, টমেটো এবং গম। শহরের কিছু বাসিন্দা সোমার বিদ্যুৎকেন্দ্র এবং কয়লা খনিতে কাজ করে।    আরো দেখুন    তুরগুট আল্প   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:Category:শহর বিষয়শ্রেণী:Category:তুরষ্কের শহর
মলিন স্কোপ্স পেঁচা (Otus brucei) হল স্কোপ্স পরিবারের অন্তর্ভুক্ত একটি প্রজাতি। এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। মাঝে মাঝে এদের বিলেখিত স্কোপ্স পেঁচা বলা হয়ে থাকে।  বর্ণনা left|200px মলিন স্কোপ্স পেঁচা হল ছোট কানযুক্ত একধরনের পেঁচা যারা প্রধানত ইউরেশীয় স্কোপ্স পেঁচা দের মতোন দেখতে মনে হয় প্রথম আবির্ভাবে। কিন্তু এদের গায়ের দাগ আরোও জটিল হয় এবং আরোও স্বতন্ত্র দাগ দেখতে পয়া যায় যা এদেরকে অন্যান্য প্রজাতিদের থেকে ভিন্ন করে রাখে।  বিতরণ ও বাসস্থান এদের প্রধান বিস্তার হল মধ্য-পূর্ব এশিয়া থেকে পশ্চিম ও মধ্য এশিয়া। যদিও কিছু সংখ্যক শীতকালে আরব, পাকিস্তান, মিশর প্রভৃতি দেশে পরিযান করে। এটা গাছ এবং ঝোপঝাড়ের সঙ্গে আধা-উন্মুক্ত দেশে অধিষ্ঠান করে।  ব্যবহার আহার এরা প্রধানত কীট, টিকটিকি, মাকড়শা এবং ছোটো প্রাণী খেয়ে বেচে থাকে। এরা কিছু কিছু সময়ে দিনের বেলায় শিকার ধরে এবং এরা বাদুড়, পোকামাকড়দের পাখনায় করে নিয়ে যায় শিকার করবার পরে।  বাসা বাঁধা এপ্রিল ও জুন মাস হল এদের প্রজননের সময়। এরা প্রধানত ৪ থেকে ৬ টি ডিম পাড়ে গাছ গহ্বরে, যেমন কাঠঠোকরার গর্তে। ডিম থেকে বাচ্চা হলে মোটামুটি ২৭ দিন সময় লাগে। তরুণরা ৩০ দিনের মাথায় পালকযুক্ত হয়।  ডাক মলিন স্কোপ্স পেঁচারা গুরুগম্ভীর আস্তে, ফাঁপা, ঘুঘু পাখির মতোন আওয়াজ করে।  thumb|Otus brucei তথ্যসূত্র  বিষয়শ্রেণী:Otus বিষয়শ্রেণী:এশিয়ার পাখি বিষয়শ্রেণী:ইরানের পাখি বিষয়শ্রেণী:পাকিস্তানের পাখি বিষয়শ্রেণী:তুরস্কের পাখি বিষয়শ্রেণী:মধ্য এশিয়ার পাখি বিষয়শ্রেণী:মধ্যপ্রাচ্যের পাখি বিষয়শ্রেণী:১৮৭৩-এ বর্ণিত পাখি বিষয়শ্রেণী:আফগানিস্তানের পাখি
তথ্যসূত্র   1968 USA Olympic Swimming Team roster from USA Swimming's website (www.usaswimming.org).  Retrieved August 16, 2012.  Please note that the following swimmers also appear on the official USA Swimming roster for the 1968 Summer Olympics: Raymond Rivero, Carl Robie, Peter Williams, Therese Auda, Kim Brecht, Cathy Corcione, Victoria King, Kathleen Thomas, Eadie Wetzel.  These swimmers were not medalists or finalists in any event, and Sports-Reference.com and databaseOlympics.com do not list them as competing in the preliminary heats, so I have removed them from the navbox.  According to the USA Swimming roster, they were among the very youngest swimmers listed, and I can only surmise that they were alternates who did not compete at the Olympics.  If anyone else can shed light on their status, please do. Category:USA Olympic swimming team templates
গোসাইলডাঙ্গা বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।   আয়তন  গোসাইলডাঙ্গা ওয়ার্ডের আয়তন ২.৯৭ বর্গ কিলোমিটার।   জনসংখ্যার উপাত্ত  ২০১১ সালের আদমশুমারি অনুযায়ী গোসাইলডাঙ্গা ওয়ার্ডের মোট জনসংখ্যা ৪৩,৯২৯ জন। এর মধ্যে পুরুষ ২৪,১৮৪ জন এবং মহিলা ১৯,৭৪৫ জন। মোট পরিবার ৯,৯০৪টি।   অবস্থান ও সীমানা  চট্টগ্রাম সিটি কর্পোরেশনের পশ্চিমাংশে গোসাইলডাঙ্গা ওয়ার্ডের অবস্থান। এর পূর্বে ২৮নং পাঠানটুলী ওয়ার্ড, উত্তরে ২৭নং দক্ষিণ আগ্রাবাদ ওয়ার্ড ও ৩৭নং উত্তর মধ্য হালিশহর ওয়ার্ড, পশ্চিমে ৩৮নং দক্ষিণ মধ্য হালিশহর ওয়ার্ড এবং দক্ষিণে কর্ণফুলী নদী ও কর্ণফুলী উপজেলার চর পাথরঘাটা ইউনিয়ন অবস্থিত।   প্রশাসনিক কাঠামো  গোসাইলডাঙ্গা চট্টগ্রাম সিটি কর্পোরেশনের আওতাধীন ৩৬নং ওয়ার্ড। এ ওয়ার্ডের উত্তরাংশের প্রশাসনিক কার্যক্রম চট্টগ্রাম সিটি কর্পোরেশনের ডবলমুরিং থানার এবং দক্ষিণাংশ বন্দর থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ।   শিক্ষা ব্যবস্থা  ২০১১ সালের আদমশুমারি অনুযায়ী গোসাইলডাঙ্গা ওয়ার্ডের সাক্ষরতার হার ৬৫.৭%। এ ওয়ার্ডে ২টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  জি কে বি এইচ দোভাষ সিটি কর্পোরেশন বালিকা উচ্চ বিদ্যালয়  বারিক মিয়া উচ্চ বিদ্যালয়  প্রাথমিক বিদ্যালয়  কে বি দোভাষ সরকারি প্রাথমিক বিদ্যালয়  গোসাইলডাঙ্গা সরকারি প্রাথমিক বিদ্যালয়  পশ্চিম গোসাইলডাঙ্গা বালক সরকারি প্রাথমিক বিদ্যালয়  পশ্চিম গোসাইলডাঙ্গা বালিকা সরকারি প্রাথমিক বিদ্যালয়  সারদেশ্বরী সরকারি প্রাথমিক বিদ্যালয়   অর্থনীতি    ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৩৬নং গোসাইলডাঙ্গা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকঅগ্রণী ব্যাংকপোর্ট শাখাসাধারণবিএসসি ভবন, চট্টগ্রাম পোর্ট০২জনতা ব্যাংকপোর্ট কর্পোরেট শাখাবিএসসি ভবন, চট্টগ্রাম পোর্ট০৩সোনালী ব্যাংকপোর্ট শাখাবন্দর ভবন, চট্টগ্রাম০৪বেসরকারি বাণিজ্যিক ব্যাংকআইএফআইসি ব্যাংকপি সি রোড উপশাখাসাধারণছিদ্দিক স্কয়ার, পি সি রোড, বন্দর, চট্টগ্রাম০৫ইউনাইটেড কমার্শিয়াল ব্যাংকআগ্রাবাদ শাখাএটলাস র‌্যাংগস প্লাজা, প্লট নং ৭, শেখ মুজিব রোড, আগ্রাবাদ বাণিজ্যিক এলাকা, চট্টগ্রাম০৬পোর্ট শাখাচট্টগ্রাম পোর্ট, ২০০, স্ট্র্যান্ড রোড, সামাদ সুপার মার্কেট, নং ৩ জেটি গেইট, চট্টগ্রাম০৭এনআরবি কমার্শিয়াল ব্যাংকচট্টগ্রাম বন্দর উপশাখাপোর্ট ভবন, মুরিং রোড, বন্দর, চট্টগ্রাম   উল্লেখযোগ্য ব্যক্তি   পুলিনচন্দ্র ঘোষ –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।   কাউন্সিলর   কাউন্সিলর  রাজনৈতিক দল  নির্বাচন সন জাহাঙ্গীর আলম চৌধুরী  বাংলাদেশ আওয়ামী লীগ  ২০১৫ মোহাম্মদ মোর্শেদ আলী  বাংলাদেশ আওয়ামী লীগ  ২০২১   আরও দেখুন   ডবলমুরিং থানা  বন্দর থানা, চট্টগ্রাম  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের ওয়ার্ড
টবগী বাংলাদেশের ভোলা জেলার অন্তর্গত বোরহানউদ্দিন উপজেলার একটি ইউনিয়ন।   আয়তন  টবগী ইউনিয়নের আয়তন ৬,৩৩৭ একর।   প্রশাসনিক কাঠামো  টবগী ইউনিয়ন বোরহানউদ্দিন উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বোরহানউদ্দিন থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী টবগী ইউনিয়নের মোট জনসংখ্যা ৩১,৭১৩ জন। এর মধ্যে পুরুষ ১৫,৬৫৩ জন এবং মহিলা ১৬,০৬০ জন। মোট পরিবার ৬,৫৯৭টি।   শিক্ষা  ২০১১ সালের আদমশুমারি অনুযায়ী টবগী ইউনিয়নের সাক্ষরতার হার ৫০.৬%।   আরও দেখুন   বোরহানউদ্দিন উপজেলা  বোরহানউদ্দিন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:বোরহানউদ্দিন উপজেলার ইউনিয়ন
মিশিগান ইসলামিক একাডেমি (এমআইএ) অ্যান আর্বার, মিশিগানের একটি দিবা ইসলামিক বিদ্যালয়, যেখানে কিন্ডারগার্টেন থেকে গ্রেড ১২ পর্যন্ত পড়ানো হয়। "Uniforms ." Michigan Islamic Academy. Retrieved on November 1, 2015. "Our Location 2301 Plymouth Road Ann Arbor MI 48105" এটি ১৯৮৫ সালে প্রতিষ্ঠিত হয়।   ২০১৫ সালের হিসাবে এখানে ২১৩ জন ছাত্র ছিল। "MIA Demographic Data " (). Michigan Islamic Academy. Retrieved on November 1, 2015.   আরো দেখুন   মেট্রো ডেট্রয়েটে ইসলাম  তথ্যসূত্র   বহিঃসংযোগ   মিশিগান ইসলামিক একাডেমি   বিষয়শ্রেণী:মিশিগানের ইসলামিক বিদ্যালয় বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান